**Aktivity COV**

**v šk. roku 2017/2018**

* Dňa 8. 11. 2017 sa v priestoroch COV konal [seminár k zahraničnej praxi](http://habj.edupage.org/photos/?photo=album&gallery=302). Žiaci, ktorí sa v minulom školskom roku zúčastnili zahraničnej praxe v Nemecku, Taliansku a vo Švajčiarsku prezentovali pre svojich spolužiakov svoje zážitky, skúsenosti a množstvo zaujímavých postrehov zo svojho pobytu. Atmosféra podujatia bola zaujímavá a prezentácie veľmi pútavé. Študenti odpovedali na množstvo otázok, ktoré zaujímali ich spolužiakov.
* [Somelierska súťaž v Hotelovej akadémii Jána Andraščíka](https://habj.edupage.org/photos/?photo=album&gallery=306)

Súťaže sa zúčastnilo 12 súťažiacich z 3. ročníka odboru hotelová akadémia. Svoje vedomosti a zručnosti si porovnávali v kategóriách: dekantovanie červeného vína, otváranie a podávanie šumivého vína a príprava dlhého a krátkeho miešaného nápoja v šejkri. Súťažiaci pracovali pod prísnym dohľadom komisárov – spolužiakov z 5. ročníka odboru hotelová akadémia a víťazmi už v poradí 8. ročníka školskej súťaže Mladý someliér sa stali žiaci:

Marek Herstek – 1. miesto v príprave miešaného nápoja

Sofia Balaščáková - 1. miesto v podávaní vína

Maroš Calek – absolútny víťaz súťaže

* S cieľom prevencie sociálno-patologických javov sme pre žiakov v spolupráci s CPPPaP v Bardejove realizovali prednášky na témy: [Ako čeliť agresivite a šikanovaniu v školách a Kyberšikanovanie.](http://habj.edupage.org/photos/?photo=album&gallery=317) Sme škola, ktorá netoleruje prejavy agresivity a šikanovania, preto žiakov pravidelne informujeme a upozorňujeme na následky šikanovania, ktoré môžu byť dlhodobé či už u obetí, alebo u útočníkov.
* Dňa 12. 12. 2017 sa v priestoroch COV uskutočnil [vianočný rout pre rodičov a hostí žiakov 4. H](https://habj.edupage.org/photos/?photo=album&gallery=329) triedy. Slávnostný rout pripravili žiaci 4. H pod vedením učiteliek odborných gastronomických predmetov. Hostia si mohli pochutnať na špecialitách studenej a teplej kuchyne, zamaškrtiť na múčnikoch, flambovaných špecialitách a punči. Vianočný rout žiaci spestrili spevom a koledami.
* [Animátorský kurz 2018](https://habj.edupage.org/photos/?photo=album&gallery=336).